Kirjastus Viiking sel aastal erinevatel jõululaatadel ei osale, küll aga tegime meiegi hinnad jõuluseks. Jõuluvanateenust pakub meile SmartPOST, filosoofilis-ideoloogilistel põhjustel Omniva kaudu saatmist ei toimu.
#000000
21 euro eest on kõigil soovijail võimalik tellida raamat turvalises pakendis endale lähimasse SmartPOSTi pakiautomaati. Eraldi saatekulu ei lisandu! Ostusoovist anna teada: viiking@kirjastusviiking.ee
#000002
«Ulmad nõiamajas» on omamoodi paralleelköiteks viie aasta eest ilmunud ameerika õudusklassiku H. P. Lovecrafti lühiproosa paremikku koondavale kogule «Cthulhu kutse», mis pälvis lisaks positiivsele kriitikale 2018. aastal Eesti ulmeauhinna Stalker aasta parima antoloogia/jutukogu kategoorias. Käesolevasse raamatusse on koondatud kirjaniku kaalukamad lühiromaanid ja jutustused, mis avavad tema Cthulhu-mütoloogia kosmilist tausta ja tutvustavad kaugeid planeete ning võõraid dimensioone, kust selle kummalise panteoni jumalad ja asukad omal ajal Maale saabusid. Lisaks leiab siit ka kirjaniku tähelepanuväärsemaid lühipalu, milles ta esmakordselt tutvustas lugejaile vaid talle ainuomast nn. Lovecrafti maakonda – Arkhami, Miskatonicu jt paikade Uus-Inglismaad. Kogumiku kümnest palast pooled ilmuvad eesti keeles esmakordselt – nende seas ka kaks võrratut näidet Lovecrafti luuleloomingust. Raamatust leiab ka kunstnik Tiit Pähnapuu lummavaid illustratsioone kirjaniku tekstidele.
#000005
«Ta leidis end lamamas kõrgel terrassil, mis oli fantastiliselt balustraadiga ümbritsetud, ja tema all oli piiritu džungel – võõramaised mäetipud, ühtlased tasandikud, kuplid, minaretid, horisontaalsed kettad tornitippudel, ja loendamatu hulk veelgi veidramaid kujundeid – mõned olid kivist ja mõned metallist –, mis helkisid ereda, peaaegu valutegeva valguse käes mitmevärvilise taevalaotuse all. Ülespoole vaadates nägi ta kolme hiiglasuurt tuleketast, need kõik olid erinevat värvi ja igaüks asus erineval kõrgusel lõpmata kaugel, silmapiiril seisva madala mäestiku kohal. Tema selja taga kõrgusid loendamatud üksteise kohal paiknevad terrassid, ja nende tippe ei küündinudki ta nägema. Temast allpool laius linn lõpmatusse kaugusesse.»
#000006
Kirjastuse Viiking kevadkampaania 26. aprillist 10. maini
#000007
Kuigi kevadist Prima Vista kirjandusfestivali ja selle suurepärast raamatulaata Tartu Raekoja platsil juba teist aastat järjest ei toimu, saab kirjastuse Viiking raamatuid sellest hoolimata kahe nädala jooksul soetada soodushindadega.
#000008
«Eesti ulme XXI sajandil» saadaval kirjastusehinnaga!
#000009
24 euro eest on kõigil soovijail võimalik tellida raamat endale lähimasse SmartPOSTi pakiautomaati, eraldi saatekulu ei lisandu! Ostusoovist anna teada: viiking@kirjastusviiking.ee
#000010
«Eesti ulme XXI sajandil» raamatupoodides!
#000011
Nüüdseks on Raul Sulbi koostatud mahukas ülevaateantoloogia «Eesti ulme XXI sajandil» jõudnud kõigisse hästivarustatud raamatupoodidesse!
#000012
Eesti ulme XXI sajandil, Uncategorized
#000013
Mahukas antoloogia «Eesti ulme XXI sajandil» on mõtteliseks järjeks Raul Sulbi koostatud «Eesti ulme antoloogiale» (Varrak 2002), mis kaardistas eesti žanriulme sünniperioodi 1985–2000. Nende kaante vahelt leiab ulmehuviline valiku XXI sajandi kahe esimese kümnendi olulisemaid kodumaiseid žanriulme tekste – lühijutte, jutustusi ja lühiromaane, autoreiks säravamad tähed meie ulmetaevas. Temaatiliselt viivad need lood meid alternatiivajaloolisse 13. sajandi Eestisse ja kaugtuleviku postapokalüptilistele maastikele, kaugetesse galaktikatesse, kosmosejaamadesse ja võõrastele planeetidele, ajas minevikku ja tulevikku, düstoopiaühiskondadesse ja varakeskaja viikingite karmi maailma.
#000014
Kui 1990ndate eesti ulmes ja seda kajastanud antoloogias domineeris valdavalt lühijutt, siis sel sajandil on selgeks dominandiks kujunenud pikemad jutustused ja lühiromaanid, mis moodustavad ka seekordse valimiku raskuskeskme. Nii nagu «Eesti ulme antoloogia» defineeris 1990ndate eesti žanriulme autorite põlvkonna, püüab ka käesolev tekstikogu teha defineerimiskatse viimase kahe kümnendi eesti ulme lühiproosa autorite põlvkonnast. Kummalisel kombel on kattuvaid autoreid kahes raamatus vaid neli – Veiko Belials, Indrek Hargla, Karen Orlau ja Siim Veskimees.
#000015
Antoloogiast leiab ka Raul Sulbi põhjaliku sissevaate viimase kahe kümnendi eesti ulme arengusse, autoritutvustused, bibliograafia ja valiknimekirja selle sajandi olulisematest algupärastest ulmeraamatutest.
#000016
Valimiku koostaja Raul Sulbi on aidanud Eesti ulmeelu ja fantastilist kirjasõna kujundada juba 1990ndate keskpaigast alates. Ülikoolis ajalugu õppinud ja aastaid ajakirjanikuna töötanud literaadina on ta koostanud kümneid ja kümneid ulmeantoloogiaid ning autorikogumikke, kirjutanud sadu ja sadu järelsõnu, autoritutvustusi ning retsensioone.
#000017
Kuku raadio järjejutt: ulmeantoloogia «Isaac Asimov 100»
#000022
Inglise ulmeklassiku ja ühiskondliku mõtleja ning visionääri Herbert
George Wellsi (1866–1946) nimi ei vaja tutvustamist, eesti keeles on
ilmunud tema olulisemad ulmeraamatud nagu «Ajamasin», «Maailmade sõda»,
«Nähtamatu» ja «Doktor Moreau’ saar» ning mitmeid ajaloo- ja
poliitikaalaseid ülevaateid ja esseekogumikke, viimati Loomingu
Raamatukogus 2017. aastal noore Nõukogude Venemaa olulsid analüüsiv
#000025